CELEX: C2007/170/18
Language: sk
Date: 2007-07-21 00:00:00
Title: Vec C-228/07: Návrh na začatie prejudiciálneho konania, ktorý podal Verwaltungsgerichtshof (Rakúsko) 9. mája 2007 – Jörn Petersen/Arbeitsmarktservice Niederösterreich

21.7.2007   
            
            
               SK
            
            
               Úradný vestník Európskej únie
            
            
               C 170/10
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 9. mája 2007 – Jörn Petersen/Arbeitsmarktservice Niederösterreich
   (Vec C-228/07)
   (2007/C 170/18)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgerichtshof
   Účastníci konania pred vnútroštátnym súdom
   
      Žalobca: Jörn Petersen
   
      Žalovaný: Arbeitsmarktservice Niederösterreich
   Prejudiciálne otázky
   
               1.
            
            
               Ide v prípade peňažnej dávky poistenia v nezamestnanosti, ktorá sa poskytuje nezamestnaným, ktorí požiadali o priznanie dávky v prípade poistnej udalosti zníženej pracovnej schopnosti alebo pracovnej neschopnosti zo zákonného dôchodkového alebo úrazového poistenia až do rozhodnutia o ich žiadosti ako preddavok na tieto dávky s podmienkou neskoršieho zúčtovania, pričom pre toto priznanie musia byť síce splnené podmienky, ako je existujúca nezamestnanosť a splnenie podmienok vzniku nároku na podporu, nie však ďalšie podmienky stanovené pre poberanie podpory v nezamestnanosti, ako je pracovná schopnosť, ochota a pripravenosť pracovať, a táto dávka sa ďalej poskytuje len vtedy, ak možno vzhľadom na dané okolnosti počítať s priznaním dávok zákonného dôchodkového alebo úrazového poistenia, o dávku v nezamestnanosti v zmysle článku 4 ods. 1 písm. g) nariadenia Rady (EHS) č. 1408/71 (1) zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, alebo o dávku v invalidite v zmysle článku 4 ods. 1 písm. b) tohto nariadenia?
            
         
               2.
            
            
               V prípade odpovede na prvú otázku v tom zmysle, že pri dávke v nej uvedenej ide o dávku v nezamestnanosti v zmysle článku 4 ods. 1 písm. g) nariadenia (EHS) č. 1408/71: Odporuje článku 39 ES ustanovenie vnútroštátneho práva, podľa ktorého nárok na túto dávku sa pozastaví – odhliadnuc od prípadu upustenia od jeho pozastavenia len na žiadosť nezamestnaného na maximálne tri mesiace v prípade okolností hodných osobitného zreteľa – ak sa nezamestnaný zdržiava v zahraničí (v inom členskom štáte)?
            
         
      (1)  Ú. v. ES L 149, s. 2; Mim. vyd. 05/001, s. 35.